അഞ്ജലി മേനോൻ ഫേസ്ബുക്കിലിട്ട പോസ്റ്റും , അത് ആരാധകരെ ചുറ്റിച്ചതും രസകരമായ സംഭവമായി . കഴിഞ്ഞ ദിവസം ഫേസ്ബുക്ക് പേജിൽ ഒരു ഫോട്ടോ പോസ്റ്റ് ചെയ്ത് അതിനെ വ്യാഖ്യാനിയ്ക്കാൻ സംവിധായിക അഞ്ജലി മേനോൻ ആവശ്യപ്പെട്ടു . പല തരത്തിലുള്ള കമൻറുകൾ വന്നു . ഭാവനകൾ പലവഴിക്ക് ഓടി . അമ്മയും കുഞ്ഞും , വാർദ്ധക്യം , ബുദ്ധൻ എന്നൊക്കെ അഭിപ്രായങ്ങൾ വന്നു . ഒടുവിൽ യഥാർത്ഥത്തിൽ സംഭവം എന്താണെന്ന് അഞ്ജലി തന്നെ വ്യക്തമാക്കേണ്ടി വന്നു . അഞ്ജലി കയറിയ ഒരു ലിഫ്റ്റിലെ പൊട്ടിപ്പൊളിഞ്ഞ തറയാണ് സംഭവം . തന്നെ ആകർഷിച്ച ഒരു കാഴ്ചയുടെ അനുഭവ വ്യാഖ്യാനങ്ങളുമായി പങ്കു ചേർന്നവർക്ക് അഞ്ജലി നന്ദിയും പറഞ്ഞു .